Diari Oficial de la Generalitat Valenciana


Sumari del DOGV 6259, del 04-05-2010 (2010/4987)

DECRET 74/2010, de 30 d'abril, del Consell, pel qual s'autoritza la modificació de l'Escola Tècnica Superior d'Enginyers Agrònoms i de l'Escola Tècnica Superior del Medi Rural i Enologia, de la Universitat Politècnica de València, per a la creació d'un centre únic, resultant de la integració d'ambdós, amb la denominació d'Escola Tècnica Superior d'Enginyeria Agronòmica i del Medi Natural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4987


Data del document
:   30-04-2010

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * ensenyament superior
    * universitat
    * legislació
    * centre d'ensenyament

DECRET 74/2010, de 30 d'abril, del Consell, pel qual s'autoritza la modificació de l'Escola Tècnica Superior d'Enginyers Agrònoms i de l'Escola Tècnica Superior del Medi Rural i Enologia, de la Universitat Politècnica de València, per a la creació d'un centre únic, resultant de la integració d'ambdós, amb la denominació d'Escola Tècnica Superior d'Enginyeria Agronòmica i del Medi Natural. [2010/4987]  
La Universitat Politècnica de València ha sol·licitat la corresponent autorització per a procedir a la modificació de centres universitaris a fi de procurar una unitat d'acció en els estudis corresponents a les àrees científiques i tecnològiques en què són competents, que garantisca la qualitat de l'activitat acadèmica en el dit àmbit i potencie la seua projecció exterior com a conseqüència del procés d'adaptació a l'Espai Europeu d'Educació Superior.  
Tot això es concreta en la petició d'integració de l'Escola Tècnica Superior d'Enginyers Agrònoms i de l'Escola Tècnica Superior del Medi Rural i Enologia en un únic centre, atés que les antigues titulacions de 3 o 5 anys desapareixen i s'impartiran els nous títols de grau, la qual cosa propicia la seua integració en un centre únic que es denominarà Escola Tècnica Superior d'Enginyeria Agronòmica i del Medi Natural i que gestionarà i organitzarà les noves ensenyances.  
S'adjunta a l'expedient la documentació justificativa que exigix l'article 7 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va ser informat sobre la proposta relativa a la integració de centres de la Universitat Politècnica de València en sessió de 31 de març de 2010 i consta en l'expedient l'informe favorable de l'Agència Valenciana d'Avaluació i Prospectiva.  
Per tot això, de conformitat amb l'article 8 de la Llei Orgànica 6/2001, de 21 de desembre, modificada per la Llei Orgànica 4/2007, de 12 d'abril, a proposta del conseller d'Educació i amb la deliberació prèvia del Consell, en la reunió del dia 30 d'abril de 2010,  
DECRETE  
Article 1. Autorització de modificació de centres universitaris  
S'autoritza la modificació de centres universitaris en la Universitat Politècnica de València, en els termes següents:  
1. L'Escola Tècnica Superior d'Enginyers Agrònoms i l'Escola Tècnica Superior del Medi Rural i Enologia s'integren en un únic centre amb la denominació d'Escola Tècnica Superior d'Enginyeria Agronòmica i del Medi Natural, que organitzarà i impartirà fins a la seua extinció les següents titulacions que fins ara s'impartien en els dos centres que s'integren:   
a) Enginyer Agrònom.  
b) Enginyer Forestal.  
c) Llicenciatura en Ciència i Tecnologia dels Aliments.  
d) Llicenciatura en Biotecnologia.  
e) Enginyeria Tècnica Agrícola, especialitat en Explotacions Agropecuàries.  
f) Enginyeria Tècnica Agrícola, especialitat en Hortofructicultura i Jardineria.  
g) Enginyeria Tècnica Agrícola, especialitat en Indústries Agràries i Alimentàries.  
h). Enginyeria Tècnica Agrícola, especialitat en Mecanització i Construccions Rurals.  
i) Llicenciatura en Enologia.  
2. Així mateix, l'Escola Tècnica Superior d'Enginyeria Agronòmica i del Medi Natural organitzarà i impartirà les ensenyances conduents a l'obtenció dels nous títols de grau que en el moment oportú s'autoritzaran i que substituiran les anteriors ensenyances.  
Article 2. Inscripció en el Registre d'Universitats, Centres i Títols  
D'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza en l'article anterior es comunicarà a este registre a l'efecte de la seua inscripció.  
Article 3. Comunicació a la Conferència General de Política Universitària  
D'acord amb l'article 8.3 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, de la present autorització es donarà informació a la Conferència General de Política Universitària.  
disposició final  
Única. Efectes  
El present decret tindrà efectes des del dia que es publique en el Diari Oficial de la Comunitat Valenciana.  
València, 30 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN